Plungės sinagogos

Plungės sinagogos – žydų maldos namai, stovėję Plungėje.

Kaip savo raštuose nurodo Motiejus Valančius, Plungės žydams leidimas statyti sinagogą suteiktas 1719 m.„Plun­gės žy­dų is­to­ri­ja – trum­pas pa­sa­ko­ji­mas apie anks­tes­nius lai­kus“. Plungės žinios. Nuoroda tikrinta 2025-06-20. Sinagoga negalėjusi būti
pernelyg aukšta (kad aukščiu neprilygtų katalikų bažnyčiai), bet žydai, nepaisydami šio nurodymo, pasistatę aukštesnę. Užuot įvykdę Plungės klebono reikalavimus sumažinti sinagogos aukštį, žydai verčiau pasirinko kiekvienais metais mokėti po 30 timpų. Didžioji sinagoga iškilo 1814 m., o 1864 m. greta jos pastatyta Mažoji (lėšas skyrė Jankelis Geleris). Be dviejų mūrinių sinagogų, dar būta ketverto medinių maldos namų – klauzų (stovėjo skyrium). 1894 m. liepos 24 d. Plungėje kilus dideliam gaisrui, sudegė abi sinagogos, taip pat vienas klauzas.

Mažoji sinagoga nukentėjo per 1931 m. gaisrą, dėl to rekonstruota. Po Antrojo pasaulinio karo sinagogose įruošta kepykla, linų sandėlis, „Linų audinių“ fabriko kultūros namai, sporto salė. Po nepriklausomybės atkūrimo vietos žydų bendruomenė sinagogas atgavo, tačiau pastatų būklė buvo prasta, remontas būtų kainavęs labai brangiai, tad pastatai parduoti „Plungės kooperatinei prekybai“ (ši paskui gavo leidimą sinagogas nugriauti).„Plungės žydų takais“. www.visitplunge.lt, p. 18–19. Nuoroda tikrinta 2025-06-20.

Rengiantis paminėti 70-ąsias žydų žudynių metines, netoliese Plungės esančiame Kaušėnų kaime pastatyta Atminties siena, kurios statybai panaudota 1800 nugriautos Plungės sinagogos plytų (pagal čia nužudytų žydų skaičių).Plungės rajone žydų žudynių vietoje neseniai rekonstruotą memorialą nuniokojo vandalai. Lrytas.lt. Nuoroda tikrinta 2025-06-20.

 Išnašos 

Kategorija:Lietuvos sinagogos
Kategorija:Plungė